ศาลยกฟ้องเอสเอ็มอีแบงก์ถูกเรียกค่าเสียหาย 6 พันล้านบาท
ศาลชั้นต้น ยกฟ้องคดี ธนาคารสแตนดาร์ด ชาร์เตอร์ดฯ ฟ้องเอสเอ็มอีแบงก์ เรียกค่าเสียหายการออก  FRCD จำนวน 6 พันล้านบาท
27 ต.ค. 2558

ศาลชั้นต้น ยกฟ้องคดี ธนาคารสแตนดาร์ด ชาร์เตอร์ดฯ ฟ้องเอสเอ็มอีแบงก์ เรียกค่าเสียหายการออก  FRCD จำนวน 6 พันล้านบาท
เมื่อวันที่ 27 ต.ค. นางอินทิรา โภคปุณยารักษ์ รักษาการแทนกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า วันนี้ศาลแพ่งได้มีคำพิพากษาในคดีที่ธนาคารสแตนดาร์ด ชาร์เตอร์ด (ไทย) จำกัด (มหาชน) ได้ยื่นฟ้อง เอสเอ็มอีแบงก์เป็นจำเลยต่อศาลแพ่ง มีจำนวนทั้งสิ้น 3 คดี ดังนี้ คดีที่ 1 คดีหมายเลขดำ 4794/2551 คดีที่ 2 คดีหมายเลขดำ 958/2552 และ คดีที่ 3 คดีหมายเลขดำ 5776/2552 โดยทาง ธนาคารสแตนดาร์ด ชาร์เตอร์ดฯ ฟ้องทางธนาคารเพื่อเรียกค่าเสียหายตามสัญญาป้องกันความเสี่ยงด้านอัตราแลกเปลี่ยนเงินตราต่างประเทศ หรือ Cross Currency Swap (CCS) และสัญญาป้องกันความเสี่ยงด้านอัตราดอกเบี้ยหรือ Interest Rate Swap (IRS) บนบัตรเงินฝากชนิดดอกเบี้ยลอยตัว (FRCD) จำนวน 3 คดี มีทุนทรัพย์รวมประมาณกว่า 6,000 ล้านบาท
นางอินทิรา กล่าวว่า การตัดสินของศาลแพ่งที่ได้มีคำพิพากษายกฟ้องทั้ง 3 คดีดังกล่าว ซึ่งเป็นคดีที่พิพาทเกิดขึ้นและยืดเยื้อกันมานานตั้งแต่ปี 2551 จนถึงปัจจุบัน และมีผลตามคำพิพากษาศาลชั้นต้นในวันนี้